CELEX: 62010CA0371
Language: mt
Date: 2011-11-29 00:00:00
Title: Kawża C-371/10: Sentenza tal-Qorti tal-Ġustizzja (L-Awla Manja) tad- 29 ta’ Novembru 2011 (talba għal deċiżjoni preliminari tal-Gerechtshof te Amsterdam — l-Olanda) — National Grid Indus BV vs Inspecteur van de Belastingdienst Rijnmond/kantoor Rotterdam ( “Trasferiment tas-sede ta’ kumpannija lejn Stat Membru ieħor li ma huwiex dak li fih hija ġiet ikkostitwita — Libertà ta’ stabbiliment — Artikolu 49 TFUE — Taxxa fuq il-qligħ kapitali moħbi marbut mal-assi ta’ kumpannija li tipproċedi bi trasferiment ta’ sede bejn Stati Membri — L-iffissar tal-ammont tat-taxxa fil-mument tat-trasferiment tas-sede — Irkupru immedjat tat-taxxa — Proporzjonalità” )

4.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 32/9
            
         Sentenza tal-Qorti tal-Ġustizzja (L-Awla Manja) tad-29 ta’ Novembru 2011 (talba għal deċiżjoni preliminari tal-Gerechtshof te Amsterdam — l-Olanda) — National Grid Indus BV vs Inspecteur van de Belastingdienst Rijnmond/kantoor Rotterdam
   (Kawża C-371/10) (1)
   
   (Trasferiment tas-sede ta’ kumpannija lejn Stat Membru ieħor li ma huwiex dak li fih hija ġiet ikkostitwita - Libertà ta’ stabbiliment - Artikolu 49 TFUE - Taxxa fuq il-qligħ kapitali moħbi marbut mal-assi ta’ kumpannija li tipproċedi bi trasferiment ta’ sede bejn Stati Membri - L-iffissar tal-ammont tat-taxxa fil-mument tat-trasferiment tas-sede - Irkupru immedjat tat-taxxa - Proporzjonalità)
   2012/C 32/14
   Lingwa tal-kawża: l-Olandiż
   
      Qorti tar-rinviju
   
   Gerechtshof te Amsterdam
   
      Partijiet fil-kawża prinċipali
   
   
      Rikorrenti: National Grid Indus BV
   
      Konvenuta: Inspecteur van de Belastingdienst Rijnmond/kantoor Rotterdam
   
      Suġġett
   
   Talba għal deċiżjoni preliminair — Gerechtshof te Amsterdam — Interpretazzjoni tal-Artikolu 43 KE (li issa sar l-Artikolu 49 TFUE) — Dispożizzjonijiet fiskali nazzjonali li jistabbilixxu taxxa immedjata ta’ ħruġ għall-kumpanniji li jittrasferixxu s-sede tagħhom jew l-assi tagħhom lejn Stat Membru ieħor
   
      Dispożittiv
   
   
               (1)
            
            
               Kumpannija kkostitwita skont id-dritt ta’ Stat Membru, li tittrasferixxi s-sede ta’ amministrazzjoni effettiva tagħha lejn Stat Membru ieħor, mingħajr ma dan it-trasfirment jaffettwa l-istatus tagħha bħala kumpannija ta’ dan l-ewwel Stat Membru, tista’ tuża l-Artikolu 49 TFUE sabiex tqiegħed inkwistjoni l-legalità ta’ taxxa imposta fuqha mill-ewwel Stat Membru fl-okkażjoni tal-imsemmi trasferiment ta’ sede.
            
         
               (2)
            
            
               L-Artikolu 49 TFUE għandu jiġi interpretat fis-sens li:
               
                           —
                        
                        
                           ma jipprekludix leġiżlazzjoni nazzjonali ta’ Stat Membru, li abbażi tagħha l-ammont ta’ taxxa fuq il-qligħ kapitali moħbi marbut mal-elementi tal-patrimonju ta’ kumpannija huwa ffissat b’mod finali — mingħajr ma jiġu kkunsidrati la t-telf kapitali u lanqas il-qligħ kapitali li jistgħu jitweqqu sussegwentement — fil-mument li fih il-kumpannija, minħabba t-trasferiment tas-sede ta’ amministrazzjoni effettiva tagħha lejn Stat Membru ieħor, tieqaf tagħmel qligħ taxxabbli fl-ewwel Stat Membru: f’dan ir-rigward, ma huwiex importanti li l-qligħ kapitali moħbi intaxxat huwa marbut mal-profitti valutarji li ma setgħux jiġu ddikjarati fl-Istat Membru ospitanti minħabba s-sistema fiskali fis-seħħ fl-imsemmi Stat Membru;
                        
                     
                           —
                        
                        
                           jipprekludi leġiżlazzjoni nazzjonali ta’ Stat Membru, li timponi l-irkupru immedjat tat-taxxa fuq il-qligħ kapitali moħbi marbut mal-elementi ta’ patrimonju ta’ kumpannija li tittrasferixxi s-sede ta’ amministrazzjoni effettiva tagħha lejn Stat Membru ieħor, fil-mument tal-imsemmi trasferiment.
                        
                     
         
      (1)  ĠU C 328, 4.12.2010